প্রধান মন্ত্রী শ্বাস্থ্য সুরক্ষা য়োজনাগী মখাদা তামিল নাদু অমসুং তেলঙ্গানাদা অনৌবা এ আই আই এম এস অনি লিংখৎপা মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা তামিল নাদুগী মাদুরাইদা লুপা ক্রোর ১,২৬৪ চংনা অমসুং তেলঙ্গানাগী বিবিনাগরদা লুপা ক্রোর ১,০২৮ চংনা অনৌবা ওল ইন্দিয়া ইন্সতিতুৎ ওফ মেদিকেল সাইন্সেস( এ আই আই এম এস) অনি লিংখৎপদা অয়াবা পীরে । এ আই আই এম এসশিং অদু প্রধানমন্ত্রীশ্বাস্থ্যসুরক্ষা য়োজনাগী মখাদা লিংখৎকদবনি । হায়রিবা এ আই আই এম এস অনি অদুগী দিরেক্তরগী পোস্ত অমমম হাপ্পা কেন্দ্রগী মন্ত্রীমন্দলনা য়ারে । মখোয়গী তলব অদু এন পি এ য়াওরগা বেসিক পে লুপা ২,২৫,০০০(হোংদবা) ওইগনি । অদুগা তলব অমসুং এন পি এ অদু লুপা ২,৩৭,৫০০দগী হেল্লোইদবনি । কান্নবশিং : • অনৌবা এ আই আই এম এস অমমমদা এম বি বি এস য়ুজিগী সিত ১০০ অমসুং বি এস সি নর্সিংগী সিত ৬০ হাপজিনগনি । • অনৌবা এ আই আই এম এস অমমমদা সুপর স্পিসিয়েলিতি দিপার্তমেন্তস ১৫-২০ লৈগনি • অনৌবা এ আই আই এম এস অমমমদা চাউরাক্না ফম্মুং ৭৫০ রোম লৈগনি • হৌজিক থবক তৌরিবা এ আই আই এম এসশিং অসিগী দেতা মতুংইন্না, অনৌবা এ আই আই এম এস অমমম্না নোংমদা মপানগী অনাবা ১৫০০০ অমসুং থা অমদা মনুংগী অনাবা ১০০০ রোম লায়েংগনি হায়রি । প্রোজেক্কী অকুপ্পা ৱারোলশিং : অনৌবা এ আই আই এম এসশিং লিংখৎপা অসিদা পি এম এস এস ৱাইগী অহানবা ফেজগী মখাদা অমসুং অনৌবা এ আই আই এম এসশিংগী অমসুং নিউ দিল্লীগী এ আই আই এম এসগী মওংদা হোস্পিতাল শেমগৎপা, মেদিকেল অমসুং নর্সিং কোর্সসিংগী তিচিং ব্লোকশিং শেমগৎপা, লৈফম শেমগৎপা অমসুং খুদোংচাবশিং ফংহনবা দরকার ওইরি । অনৌবা এ আই আই এম এসশি লিংখৎপগী পান্দমদি লমদম অদুদা অৱাংবা থাক্কী লায়েংবগী খুদোংচাবা, মেদিকেল ইজুকেসন অমসুং নর্সিং ইজুকেনস পীবা অমসুং রিছাসকী থবক পায়খৎপনি । লিংখৎকদৌরিবা ইন্সতিতুৎ অদুদা ফম্মুং ৭৫০ য়াওনা ইমর্জেন্সি/ত্রোমাগী ফম্মুংশিং, লনাইগী ফম্মুং, আই সি য়ু স্পিলিয়েলিতি অমসুং সুপর স্পিসিয়েলিতি ফম্মুংশিং লৈগনি । মসিগী মথক্তা মেদিকেল কোলেজ, অয়ুস ব্লোগ, ওদিতোরিয়ম, নুমিদাং তুমফম, মীথুংশঙ, হোস্তেল অমসুং লৈফম য়াওগনি । অনৌবা এ আই আই এম এস তরু অদুগী মওংদা নৌনা লিংখৎকদৌরিবা এ আই আই এম এসশিং অদুদা অখন্নবা মীওই কয়া থবক ফংবগী খুদোংচাবা লৈগনি । হায়রিবা ইন্সতিতুৎশিং অসিগী অচংবা শেনফমশিং হেল্থ এন্দ ফেমিলি ৱেলফিয়ার মিনিস্ত্রিগী পি এম এস এস ৱাইগী প্লান বজেৎকী মখাদা গ্রান্দ-ইন-এদ ওইনা পীগনি । তামিল নাদু অমসুং তেলঙ্গানাগী ইন্সিতিতুৎশিং অসি থা ৪৫গী মনুংদা লিংখৎকনি , হায়বদি শাগৎপা হৌদ্রিঙৈ মমাংগী থা ১০, শাগৎলিঙৈ মতমগী থা ৩২ অমসুং থবক হৌবা মতমগী থা ৩ চংগনি । অনৌবা এ আই আই এম এসশিং শাগৎপা অমসুং থবক তৌবদা চংগদবা শেনফমশিং কেন্দ্র সরকারনা পুথোক্কনি । ইথিল : অনৌবা এ আই আই এম এসশিং লিংখৎপা অসিনা হকশেলগী ইজুকেসন অমসুং ত্রেনিংগী লমদা অওনবা পুরকপতা নত্তনা লমদম অসিদা হকশেলগী শিনফমশিংদা থবক তৌবা মীওই কয়া ৱাৎপগী থেংনরিবা খুদোংচাদবশিং কোকহনবা ঙমগনি। অনৌবা এ আই আই এম এসশিং লিংখৎপা অসিনা মীওই কয়াদা অৱাংবা থাক্কী লায়েংবগী খুদোংচাবা ফংহনবতা নত্তনা নেসনেল হেল্থ মিসনগী মখাদা প্রাইমারি অমসুং সেকেন্দরি থাক্কী ইন্সতিতুসনশিংদা থবক তৌনবা মশিং য়াম্লবা দোক্তরশিং অমসুংহকশেলগী মীওইশিং পুথোকপা ঙমগনি । অনৌবা এ আই আই এম এসশিং শাগৎপা অসিগী অচংবা শেনফমশিং কেন্দ্র সরকারনা মপুং ফানা পুথোক্লি । ওপরেসন অমসুং মেন্তেনেন্সকী শেনফমসিং কেন্দ্র সরকারনা পুথোক্কনি । থবক ফংহনবা : অনৌবা এ আই আই এম এসশিং শাগৎপাঅসিনা ইন্সতিতুৎ অমমমদা চাউরাক্না ফেকলতি অমসুং নন-ফেকলতিগী মীওই ৩০০০ রোম থবক পীবা ঙমগনি । মখা তানা অনৌবা এম আই আই এম এসশিংগা নক্নবা মফমশিংদা দুকান ফম্বা অমসুং কান্তিন হাংবদগী মীওই কয়া নাকোয়ননা থবক পীবা ঙমগনি । অনৌবা এ আই আই এম এসশিং শাগৎলকপা মতমদা মীওই কয়া শিন্মী ওইনা থবক ফংহনবা ঙমগনি । নুংগীৱারোল : কেন্দ্রগী স্কিম অমা ওইরিবা প্রধানমন্ত্রীশ্বাস্থ্যসুরক্ষা য়োজনাগী মখাদা মরুওইবা শোৎথরবা রাজ্যশিংদা অফবা মখলগী অনা-লায়েংগী খুদোংচাবশিং অমসুং মেদিকেল ইজুকেসনগী খুদোংচাবশিং ফংহন্নবা পান্দম থম্লি । তামিল নাদুগী এ আই আই এম এস অসি ২০১৫-১৬গী বজেৎতা শেন-থুম মন্ত্রীনা লাউথোকখিবনি অমসুং তেলঙ্গানাগী এ আই আই এম এস অসিনা ২০১৮গী এপ্রিলদা ফাইনান্স মিনিস্ত্রিনা অয়াবা পীখিবনি ।